stanford-oval/wikipedia huggingface dataset:
Lorvista loordiksi
Juoni

Stan ja Ollie ovat jääneet työttömiksi ja he sattuvat kuulemaan työnvälitystoimistossa, että herrasväki Vandevere (Jimmy Finlayson ja Anita Garvin) tarvitsevat nopeasti palvelustyttöä ja hovimestaria. Ollie saa hienon idean, ja Stan esiintyy naispalvelijana ja Ollie hovimestarina. Kaverukset onnistuvat kuitenkin toheloimaan tehtävissään urakalla, ja heidät ajetaan ulos kiväärin kera.
Stan ja Ollie päätyvät tämän jälkeen kadunlakaisijoiksi. Ruokatunnilla he vangitsevat vahingossa pankkiryöstäjän ja palkkioksi heidät lähetetään Oxfordin yliopistoon hankkimaan sivistystä. He joutuvat heti muiden opiskelijoiden pilojen kohteiksi mutta pian paljastuu, että Stan onkin todellisuudessa muistinsa menettänyt lordi Paddington.
Roolit

| 0 | 1 | 2 |
| --- | --- | --- |
|  Stan Laurel  | … |  Stan, ”lordi Paddington”   |
|  Oliver Hardy  | … |  Ollie   |
|  Wilfred Lucas  | … |  dekaani Williams   |
|  Jimmy Finlayson  | … |  herra ”Kalju” Vandevere   |
|  Anita Garvin  | … |  rouva Vandevere   |
|  Forrester Harvey  | … |  palvelija Meredith   |
|  Peter Cushing  | … |  opiskelija Oxfordissa   |
|  Gerald Rogers  | … |  Johnson, opiskelija Oxfordissa   |
|  Charlie Hall  | … |  opiskelija Oxfordissa   |
|  Victor Kendall  | … |  opiskelija Oxfordissa   |
|  Forbes Murray  | … |  pankinjohtaja   |
Ylioppilaskunta

Ylioppilaskunta on opiskelijoiden edunvalvontaan keskittyvä organisaatio yliopistossa.
Ylioppilaskunnat eri maissa > Suomessa

Jokaisessa Suomen yliopistossa on ylioppilaskunta.
Ylioppilaskunnat eri maissa > Ruotsissa

Ruotsissa ylioppilaskuntien (ruots. studentkår) historia ulottuu 1800-luvun alkuun.
Reinfeldtin hallitus päätti poistaa ylioppilaskuntien pakkojäsenyyden 1. heinäkuuta 2010 alkaen.
Ruotsin ylioppilaskuntien kattojärjestö on 19. maaliskuuta 1921 perustettu Sveriges förenade studentkårer (SFS), johon kuuluu 54 ylioppilaskuntaa. Sen jäsenjärjestöihin kuuluu noin 340 000 opiskelijaa. Ensimmäisen maailmansodan jälkeen alettiin tehdä kansainvälistä opiskelijayhteistyötä, jonka koordinoimisesta varten SFS perustettiin. Se laajensi toimintaansa opiskelijoiden edunvalvontajärjestöksi vuonna 1930. SFS on Eurodocin ja eurooppalaisen kansallisten korkeakouluopiskelijaliittojen yhteenliittymän European Students' Unionin jäsen. SFS:n tuloista (2014-2019 keskiarvo) tulee 73 prosenttia valtionavustuksista, 23,5 prosenttia siihen kuuluvilta ylioppilaskunnilta ja 3,5 prosenttia muista lähteistä.
Ylioppilas Pöllövaaran kihlaus

| Ylioppilas Pöllövaaran kihlaus |
| --- | --- |
Ohjaaja:  Erkki Karu
Käsikirjoittaja:  Erkki Karu
Kuvaaja:  Frans Ekebom
Pääosat:  Väinö Lehmus   Elli Karu   Martti Tuukka
Valmistustiedot
Valmistusmaa:  Suomi
Tuotantoyhtiö:  Suomen Biografi Osakeyhtiö
Ensi-ilta:  16. helmikuuta 1920
Kesto:  14 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb 
Elonet
Infobox OKNimi-testi OK: 
Ylioppilas Pöllövaaran kihlaus on vuonna 1920 valmistunut suomalainen Erkki Karun käsikirjoittama ja ohjaama mykkäelokuva. Elokuva on vauhdikas komedia ja sen ensi-ilta oli 16. helmikuuta 1920 Kino-Palatsissa Helsingissä.
Näyttelijät

Väinö Lehmus	- Ylioppilas Pöllövaara
Elli Karu     - Pöllövaaran morsian, mielitietty
Erkki Karu    - hovimestari
Kaarlo Aarni  - vihkivieras
Elsa Aarni    - tuomarin vaimo
Martti Tuukka - tuomari
Muut tekijät

Erkki Karu – tuottaja, käsikirjoitus, leikkaus, lavastus
Frans Ekebom – kuvaus, leikkaus
Martti Tuukka – lavastus
Kongoussi

Kongoussi
Kongoussi on kaupunki Burkina Fasossa. Se on Bamin provinssin pääkaupunki. Asukkaita Kongoussissa oli vuoden 2006 väestönlaskennan mukaan 68 807. Kongoussissa puhutaan ranskan lisäksi mossien kieltä moréa, onhan kaupungilla pitkät juuret mossien historiassa.
Tryggve Sköld

Tryggve Sköld (2. marraskuuta 1922 Lund – 4. marraskuuta 2012) oli ruotsalainen kielentutkija. Hän oli Oulun yliopiston pohjoismaisen filologian professori 1971–1973 ja Uumajan yliopiston suomen kielen professori 1973–1987. Hän tutki saamen kieltä ja sen suhteita pohjoismaisiin kieliin.
Kreikka Eurovision tanssikilpailussa

| Eurovision tanssikilpailun osallistujamaa |
| --- | --- |

Kreikka
Paikallinen TV-asema:  ERT
Ensiesiintyminen:  2007
Esiintymiskerrat:  2
Paras sijoitus:  7. (2008)
Huonoin sijoitus:  13. (2007)
Paras pistemäärä:  72 (2008)
Huonoin pistemäärä:  31 (2007)
Kreikka osallistui kaikkien aikojen ensimmäiseen, Lontoossa, Isossa-Britanniassa vuonna 2007 järjestettyyn Eurovision tanssikilpailuun, jossa maa sijoittui sijalle 13. Kreikkaa edustivat tuolloin Ouranía Kollioú ja Spýros Pavlídis.
Kreikka oli vuoden 2007 kilpailun 13. pistemäärällä 31. Kreikalle pisteitä antoivat seuraavat maat: Iso-Britannia (5), Saksa (5), Itävalta (4), Liettua (4), Venäjä (4), Portugali (2), Puola (2), Sveitsi (2), Alankomaat (1), Ruotsi (1) ja Tanska (1). Vuoden 2008 kilpailussa, Britannian Glasgow'ssa, Kreikka oli 7. pistemäärällä 72. Tuolloin maata edustivat Iásonas Rodítis ja Tonja Kosovich.
Sijoitukset

| Vuosi | Sijoitus | Tanssijat | Tanssilajit |
| --- | --- | --- | --- |
| 2007 | 13. | Ouranía Kollioú & Spýros Pavlídis | jive ja sirtaki |
| 2008 | 7. | Iásonas Rodítis & Tonja Kosovich (Tónia Kósovits) | latinalainen tanssi |
Troy Kemp

| Mitalit> Maa:   Bahama.Miesten yleisurheilu.MM-kilpailut  | Mitalit> Maa:   Bahama.Miesten yleisurheilu.MM-kilpailut  | Mitalit> Maa:   Bahama.Miesten yleisurheilu.MM-kilpailut  | Maa:   Bahama> Miesten yleisurheilu. |
| --- | --- | --- | --- |
|  Kultaa | Göteborg 1995 | korkeushyppy |  |
Troy Kemp (s. 18. maaliskuuta 1966) on entinen bahamalainen korkeushyppääjä, joka voitti kultaa vuoden 1995 yleisurheilun maailmanmestaruuskilpailuissa Göteborgissa tuloksella 2,37. Kempin ennätys on 2,38 voimassa oleva Kansainyhteisön ennätys.
Kempin muita arvokisasaavutuksia olivat vuosien 1991 ja 1993 MM-kilpailujen viidennet sijat ja neljäs sija Toronton sisäratojen MM-kilpailuista 1993. Hän sijoittui lisäksi kolmanneksitoista Atlantan olympialaisissa 1996.
Aiheesta muualla

Troy Kemp Kansainvälinen yleisurheiluliitto. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Troy Kemp
Miesten korkeushypyn maailmanmestarit
Käännös suomeksi
Tsondab

| Tsondab |
| --- | --- |
 Tsondab-joki tulvii
Alkulähde:  Remhoogte-vuoret Hardapin alueella Namibiassa
Laskupaikka:  Tsondabvlei, Hardapin alue
Maat:  Namibia
Pituus:  150 km
Valuma-alue:  n. 3 500 km²
Tsondab on joki Hardapin alueella keskisessä Namibiassa. Se saa alkunsa Remhoogte-vuorilta, mistä se kulkee länteen Namib-Naukluftin kansallispuiston läpi Tsondabvleihin, missä sen vedet haihtuvat ilmaan. Siinä on vettä ainoastaan sadeaikana, silloin kun on satanut rankasti. Sen tärkeimmät sivujoet ovat Diep, Noab ja Koireb. Tsondabin valuma-alue on laajuudeltaan 3 500 km².
Track and Field Espoo

| Track and Field Espoo |
| --- | --- |
Perustettu:  2011
Paikkakunta:  Espoo
Värit:  yleisurheilu
Track and Field Espoo (TF Espoo) ry on vuonna 2011 perustettu Espoossa toimiva yleisurheilun erikoisseura. Seuran perustehtävänä on tarjota monipuolista liikuntaa kaikille ikäryhmille.
TF Espoon kilparyhmässä urheilevat juniorit kuuluvat Suomen ehdottomaan kärkeen, varsinkin heittolajeissa; Antti Pränni (kultaa) ja Eero Ilomäki (hopeaa) ottivat kaksoisvoiton P14-sarjan kiekonheitossa Oulussa 23.8.2015 järjestetyissä SM-kilpailuissa. Lisäksi Antti otti hopeaa kuulassa. Seurassa toimii kilparyhmän lisäksi myös harrasteryhmät. Muiden lajien edustajille on oma harjoitusryhmä.
Harjoitusten pääpaino on motoriikan-, koordinaation- ja omankehon hallinnassa, joita harjoitetaan askeltikkailla, hyppynarulla, sekä erilaisilla aitadrilleillä, että telinevoimistelusta tutuilla harjoitteilla. Varsinainen lajiharjoittelu tulee mukaan 9-10 vuoden iästä alkaen. Lopullinen lajivalinta tehdään vasta 15-17 vuoden iässä.
Aiheesta muualla

Track and Field Espoo kotisivut
Konstantinus

Konstantinus, Constantinus, Konstantinos tai Konstantin voi tarkoittaa:
Rooman keisareita:
Konstantinus I, ensimmäinen kristitty Rooman keisari, hallitsi 306-337
Konstantinus II, Rooman keisari 337-340
Konstantinus III, Länsi-Rooman keisari 407
Bysantin keisareita:
Konstantinos III, keisari 641
Konstantinos IV, keisari 668-685
Konstantinos V, keisari 741
Konstantinos VI, keisari 780-797
Konstantinos VII, keisari 913-959
Konstantinos VIII, keisari 1025-1028
Konstantinos IX, keisari 1042-1055
Konstantinos X Dukas, keisari 1059-1067
Konstantinos XI Palaiologos, keisari 1449-1453
Kreikan kuninkaita:
Konstantin I, helleenien kuningas 1913-1917 ja 1920-1922
Konstantin II, helleenien kuningas 1964-1973
Paaveja ja vastapaaveja;
Konstantinus, paavi 708-715
Konstantinus II, vastapaavi
Tuomo Ojala

| Tuomo Ojala> Henkilötiedot |
| --- | --- |
Koko nimi:  Tuomo Juhani Ojala
Syntynyt: 19. syyskuuta 1979 Lahti
Uran tiedot
Pituus:  180 cm
Paino:  73 kg
Laji:  lumilautailu
Tuomo Juhani Ojala (s. 19. syyskuuta 1979 Lahti) on suomalainen lumilautailija. Ojala osallistui vuoden 2002 talviolympialaisiin ja tuli sijalle 30 kilpaillen half-pipea. Ojala on koulutukseltaan matemaatikko ja filosofian tohtori. Vuonna 2016 Ojalasta tuli Suomen Lumilautaliiton puheenjohtaja.
Kreikanvinttikoira

| Kreikanvinttikoira> Avaintiedot |
| --- | --- |
Alkuperämaa:   Kreikka
Määrä:  Suomessa ei yhtään
Alkuperäinen käyttö:  hirven ja jäniksen metsästys
Nykyinen käyttö:  metsästyskoira
Muita nimityksiä:  Greek Greyhound, Greek Saluki, Albanian Greyhound, Lévrier Grec, Lévrier Albanais
FCI-luokitus:  ei
Ulkonäkö
Säkäkorkeus:  80 cm
Väritys:  black & tan
Kreikanvinttikoira on kreikkalainen koirarotu. Se on viime vuosien aikana harvinaistunut huomattavasti. Sukupuuttoon kuollut grecian greyhound on mitä todennäköisimmin eri rotu, eikä niitä tule sekoittaa keskenään.
Ulkomuoto

Kreikanvinttikoira on erittäin suuri ja vankkarakenteinen. Sillä on salukin tapaan hapsut hännässä ja korvissa muun karvapeitteen ollessa lyhyt ja tiiviisti ihonmyötäinen, ja se muistuttaakin tätä sillä erotuksella että on kookkaampi. Väritys on musta ruskein merkein. Säkäkorkeus on 80 cm.
Alkuperä

Kreikanvinttikoira polveutuu Lähi-idän vinttikoirista. Se jalostettiin pienen hirven ja jäniksen metsästykseen, ja sen tuli kyetä tehtäväänsä myös vuoristoissa. Nykyisin koirat metsästävät pareina, mutta alun perin niitä käytettiin laumoina.
Koblenz

| Koblenz |
| --- | --- |

 lippu:  vaakuna
 Koblenz
 Koordinaatit: 50°22′N, 7°36′E 
Valtio:  Saksa
Osavaltio:  Rheinland-Pfalz
Pinta-ala:  
 – Kokonaispinta-ala:  105,02 km²
Korkeus:  60 m
Väkiluku:  110 643
 – Väestötiheys:  1015,6 as./km²
 
 Kotisivut  
Infobox OKVirheellinen NIMI-arvo: 
Koblenz on kaupunki Rheinland-Pfalzin osavaltiossa, läntisessä Saksassa. Se sijaitsee Rein- ja Moseljokien liittymäkohdassa, ja on osavaltionsa kolmanneksi suurin kaupunki Mainzin sekä Ludwigshafenin jälkeen. Kaupunki on myös Saksan viini­teollisuuden keskus.
Vuoden 2013 väestönlaskennassa Koblenzissa oli  110 643 asukasta.. Kaupunki on pinta-alaltaan 105,02 neliökilometrin suuruinen ja asukastiheys noin 1016 asukasta neliökilometriä kohden. Maanpinnan keskimääräinen korkeus alueella on 60 metriä.
Koblenz oli yksi roomalaisen sotapäällikön Nero Claudius Drusuksen vuonna 8 ennen ajanlaskun alkua perustamista sotilasasemista, tuolloin nimeltään Castellum apud Confluentes, "Linna jokien yhtymäkohdassa"; kaupungin nykyinen saksankielinen nimi on mukaelma Confluentes-sanasta. Kaupunki viettikin vuonna 1992 2000-vuotisjuhlapäiväänsä. Kaupunginoikeudet Koblenz sai kuitenkin virallisesti vasta vuonna 1214.
Nähtävyyksiä ovat muun muassa Stolzenfelsin linna ja Vaaliruhtinaallinen linna. Reinin toisella rannalla olevalla kukkulalla on Ehrenbreitsteinin linnoitus eli Festung Ehrenbreitstein, joka on preussilaisten rakentama vuosina 1817–1832, eikä joutunut koskaan hyökkäyksen kohteeksi.
Reinin ja Moselin yhtymäkohdassa olevaa niemenkärkeä kutsutaan nimellä Deutsches Eck (suom. Saksalainen kulma).
Ystävyyskaupungit

Nevers, Ranska
Novara, Italia
Haringey, Yhdistynyt kuningaskunta
Norwich, Yhdistynyt kuningaskunta
Maastricht, Alankomaat
Austin, Yhdysvallat
Petah Tikva, Israel
Kaupunkinäkymä vuonna 1632.
Koblenzin keskustaa.
Panoraamakuva Koblenzista, etualalla niemenkärki Deutsches Eck ja siellä Saksan keisari Wilhelm I:n monumentti.
Linnoitus Festung Ehrenbreitstein.
Vanhaakaupunkia.
Aiheesta muualla

Wikimedia Commonsissa on kuvia tai muita tiedostoja aiheesta .
Koblenzin viralliset sivut (saksaksi) (englanniksi) (ranskaksi)
Panoraamakuvia ja virtuaalikierroksia Koblenzista
Track Top-40

Track Top-40 on Tanskan virallinen top 40 -musiikkilista, jota julkaistaan viikoittain joka torstai. Se aloitti toimintansa vuonna 2007 korvaten aiemmin toimineen Hitlist-listan (2001-2007).
Aiheesta muualla

Hitlisten.nu
Danish charts portal (Arkistoitu – Internet Archive)
Kommendörsgatan

Kommendörsgatania länteen päin Skeppargatanin risteyksestä.
Kommendörsgatan on Tukholman Östermalmilla sijaitseva katu, joka ulottuu länsi-itäsuunnassa Sturegatanilta Styrmansgatanille lähelle Karlaplania.
Katu sai nimensä kommodori Fredrik Herman Didronin mukaan. Hän asui kadun varrella.
Kuvia

Ranskan suurlähetystö Kommendörsgatan 13:ssa.
Kreikan suurlähetystö Kommensdörsgatan 16:ssa.
Entinen Ahlströmin, nykyinen Carlssonin koulu osoitteessa Kommendörsgatan 31. Arkkitehtien Albin Stark ja F. I. Lidvall suunnittelema rakennus vamistui vuonna 1927 alun perin tyttökouluksi.
Ravintola Östergök Kommendörsgatanin itäpäässä oli vuonna 1968 käynnistämässä pizzahurmosta Tukholmassa.
Aiheesta muualla

Kuvia tai muita tiedostoja aiheesta Kommendörsgatan Wikimedia Commonsissa
Koboltti(III)

| Koboltti(III)fluoridi |
| --- | --- |

Tunnisteet
CAS-numero:  10026-18-3
PubChem CID:  66208 ja 6431878
Ominaisuudet
Molekyylikaava:  CoF3
Moolimassa:  115,93
Ulkomuoto:  Ruskea kiteinen aine
Sulamispiste:  927 °C
Tiheys:  3,88 g/cm3
Liukoisuus veteen:  Reagoi veden kanssa
Koboltti(III)fluoridi eli kobolttitrifluoridi (CoF3) on koboltti- ja fluoridi-ionien muodostama epäorgaaninen ioniyhdiste. Yhdistettä käytetään orgaanisen kemian synteeseissä fluoraavana reagenssina.
Ominaisuudet

Huoneenlämpötilassa koboltti(III)fluoridi on vaaleanruskeaa kiteistä ainetta. Sen alkeiskoppi on heksagonaalinen. Yhdiste on hygroskooppista ja reagoi veden kanssa hapettaen sen hapeksi. Orgaanisiin liuottimiin koboltti(III)fluoridi ei liukene. Kidevedettömän koboltti(III)fluoridin lisäksi tunnetaan kidevedellinen dihydraatti (CoF3·2H2O), joka on väriltään punaista. Voimakkaana hapettimena koboltti(III)fluoridi reagoi kiivaasti hapettuvien orgaanisten yhdisteiden, esimerkiksi alkoholien, kanssa. Metallioksidien kanssa se muodostaa metallifuorideja, joissa metalli on usein korkealla hapetusluvulla.
Valmistus ja käyttö

Koboltti(III)fluoridia valmistetaan fluoraamalla kobolttifluoridia tai -kloridia fluorilla 150–250 °C:n lämpötilassa. Yhdistettä käytetään fluoraavana reagenssina erityisesti orgaanisen kemian synteeseissä. Se korvaa vetyatomit fluorilla reagoidessaan tyydyttyneiden, tyydyttymättömien tai aromaattisten hiilivetyjen kanssa. Alkeenien ja alkyynien kanssa se voi reagoida myös additioreaktiolla. Koboltti(III)fluoridia käytetään myös metallifluoridien valmistamiseen ja se reagoi ammoniakin kanssa muodostaen typpitrifluoridia.
There Is a Party

| There Is a Party DJ Bobo |
| --- | --- | --- |

Albumin kansikuva
Studioalbumin tiedot
 Äänitetty : 1994
 Julkaistu: 1994
 Formaatti: CD, c-kasetti
 Tyylilaji: eurodance
 Kesto: 58.46
 Levy-yhtiö: 12 INC / K-Tel
DJ Bobon muut julkaisut
| Dance with Me 1993 | There Is a Party 1994 | Just for You 1995 |
There Is a Party on DJ Bobon toinen studioalbumi, joka julkaistiin vuonna 1994.
Levyltä löytyvät muun muassa eurodanceklassikoihin lukeutuvat kappaleet "Let the Dream Come True", "There Is a Party" ja "Freedom".
Kappaleet

Technology – 0.59
Let the Dream Come True – 4.01
There Is a Party – 4.12
Everything Has Changed – 4.56
Freedom – 4.15
Give Yourself a Change – 4.52
What About My Broken Heart – 4.08
I Know What I Want – 4.37
I Feel It – 4.05
Love Is All Around – 4.29
You Belong to Me – 4.25
Deep in the Jungle – 3.52
Too Many Nights – 4.25
There´s a Paradise – 5.23
Kongontöpökerttunen

| Kongontöpökerttunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Silkkikerttuset Scotocercidae
Suku::  Oliivisilkkikerttuset Hemitesia
Laji::  neumanni
Kaksiosainen nimi
 Hemitesia  neumanni  (Rothschild, 1908) 
Katso myös
   Kongontöpökerttunen Wikispeciesissä  
Infobox OKNimi-testi OKIUCN-testi OK: 
Kongontöpökerttunen (Hemitesia neumanni) on keskiafrikkalainen varpuslintu. Sen elinympäristö käsittää Kongon demokraattisen tasavallan itäosan, Lounais-Ugandan, Länsi-Ruandan ja Länsi-Burundin. Walter Rothschild kuvaili lajin holotyypin Tanganjikajärven länsipuolelta kahden kilometrin korkeudelta Kongon demokraattisesta tasavallasta 1908.
Kongonvahanokka

| Kongonvahanokka> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Vahanokat Estrilda
Laji::  nigriloris
Kaksiosainen nimi
 Estrilda nigriloris  Chapin, 1928 
Katso myös
   Kongonvahanokka Wikispeciesissä  
Infobox OKNimi-testi OKIUCN-testi OK: 
Kongonvahanokka (Estrilda nigriloris) on loistopeippojen heimoon kuuluva varpuslintu.
Levinneisyys

Kongonvahanokkaa tavataan Kongon demokraattisen tasavallan eteläosissa. Laji on harvinainen ja huonosti tunnettu. Se on luokiteltu puutteellisesti tunnetuksi.
Tupik

Tupik (ven. Тупик) on kylä ja maalaiskunta Taka-Baikalian aluepiirissä Venäjällä. Se sijaitsee Tungir-joen rannalla 811 kilometriä Tšitasta koilliseen. Kylä on Tungirin-Oljokman piirin keskus. Asukkaita on 1 000 henkeä (vuonna 2002).
Kylä on perustettu turkisten kauppapaikaksi 1920-luvulla. Vuonna 1966 se siirrettiin kauemmaksi tulva-alueelta. Ennen Baikalin–Amurin rautatien rakentamista Tupikin kautta kulki talvitie Kalarin piirin Tšaraan. Lentoliikenne alueen pääkaupunkiin loppui vuonna 1993. Nykyään maantie yhdistää kylän 102 kilometrin päässä sijaitsevaan Mogotšan rautatieasemaan.
Asukkaat harjoittavat etupäässä metsästystä. Kylässä asuu noin 90 evenkiä. Tupikissa on piirin ainoa keskikoulu ja sen yhteydessä toimiva kotiseutumuseo, koululaisten asuntola, vapaa-ajankeskus, kirjasto, piirisairaala ja sääasema. Paikallislehtenä ilmestyy Severjanka.
Aiheesta muualla

Tupik Taka-Baikalian tietosanakirjassa (venäjäksi)
Tupla-tupla

Tupla-tupla on  koripalloon liittyvä termi. Tupla-tuplan saavuttaakseen tulee pelaajan päästä yhden ottelun aikana kaksinumeroisiin lukemiin (toisin sanoen 10 tai enemmän) kahdessa tilastokategoriassa viidestä. Nämä viisi kategoriaa ovat pisteet, levypallot, koriin johtaneet syötöt, riistot sekä torjunnat. Useimmiten tupla-tupla saavutetaan pisteiden ja levypallojen avulla. Toiseksi yleisin yhdistelmä on pisteet ja syötöt.
Tupla-tuplat ovat melko yleisiä, etenkin  NBA:ssa, jossa peliaika on pidempi kuin muualla. NBA:ssa ottelun kesto on 48 minuuttia, kun muissa sarjoissa ottelu kestää 40 minuuttia.
Aiheesta muualla

Korisliigan tupla-tuplat kaudella 2012-2013 (Arkistoitu – Internet Archive)
There Will Be Blood

| There Will Be Blood |
| --- | --- |
 Elokuvajuliste
Ohjaaja:  Paul Thomas Anderson
Käsikirjoittaja:  Paul Thomas Anderson
Perustuu:  Upton Sinclairin romaaniin Oil!
Tuottaja:  Paul Thomas Anderson Scott Rudin
Säveltäjä:  Jonny Greenwood
Kuvaaja:  Robert Elswit
Leikkaaja:  Dylan Tiechnor
Tuotantosuunnittelija:  Jack Fisk
Pääosat:  Daniel Day-Lewis Paul Dano Ciaran Hinds Kevin J. O'Connor David Willis  Mary Elizabeth Barrett
Valmistustiedot
Valmistusmaa:  Yhdysvallat
Tuotantoyhtiö:  Paramount Vantage Miramax Films
Levittäjä:  Fórum Hungary Fandango at Home (käännä suomeksi) Walt Disney Studios Sony Pictures Releasing (käännä suomeksi)
Ensi-ilta:  27. syyskuuta 2007
Kesto:  158 minuuttia
Alkuperäiskieli:  englanti
Budjetti:  25 000 000 dollaria
Tuotto:  76 181 545 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
There Will Be Blood on vuonna 2007 ensi-iltansa saanut Paul Thomas Andersonin ohjaama, käsikirjoittama ja tuottama draamaelokuva. Se perustuu Upton Sinclairin romaaniin Oil! vuodelta 1927. Pääosissa ovat Daniel Day-Lewis ja Paul Dano.
Kuvaukset alkoivat New Mexicossa ja Marfassa kesäkuussa 2006 ja elokuva saatiin päätökseen elokuussa 2006.
Elokuva sai ensi-iltansa Yhdysvalloissa 27. syyskuuta 2007.
Daniel Day-Lewis palkittiin roolistaan parhaan miespääosan Oscarilla, BAFTAlla, Golden Globella ja SAG-palkinnolla.
Vuonna 2016 There Will Be Blood äänestettiin BBC:n kyselyssä tämän vuosisadan kolmanneksi parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa. Seuraavana vuonna The New York Timesin elokuvakriitikot arvioivat sen vuosisadan siihen mennessä parhaaksi.
Aiheesta muualla

Virallinen sivusto. (englanniksi)
There Will Be Blood  Internet Movie Databasessa (englanniksi)
There Will Be Blood Box Office Mojossa. (englanniksi)
There Will Be Blood Rotten Tomatoesissa. (englanniksi)
There Will Be Blood Metacriticissä. (englanniksi)
Ylä-Armaslampi

| Ylä-Armaslampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°12′43″N, 26°19′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  Viitalanoja Ala-Armaslampeen 
Järvinumero:  14.946.1.022
Mittaustietoja
Pinnankorkeus:  93,3 m  
Pituus:  270 m  
Leveys:  170 m  
Rantaviiva:  0,745 km  
Pinta-ala:  2,921 ha  
Saaria:  ei saaria 
 fiYlä-Armaslampi 
Ylä-Armaslampi  on Päijät-Hämeessä Heinolassa  Rihun lähellä sijaitseva lampi.
Maantietoa

Lampi on 270 metriä pitkä, 170 metriä leveä, ja sen pinta-ala on 2,9 hehtaaria. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Rihunlammen valuma-alueeseen (14.946) se kuuluu. Lammen vedenpinnan korkeus on 93,3 metriä mpy.
Ylioppilaskoe

Ylioppilaskoe on koe ylioppilastutkinnossa. Kielissä kokeita järjestetään erikseen pitkän, keskipitkän ja lyhyen oppimäärän mukaisesti. Myös matematiikassa järjestetään erikseen lyhyen ja pitkän oppimäärän kokeet. Reaaliaineissa ja äidinkielessä ja kirjallisuudessa on ainoastaan yhdentasoisia kokeita. Kokelaat, joiden äidinkieli ei ole suomi, ruotsi eikä saame, voivat suorittaa suomi tai ruotsi toisena kielenä ja kirjallisuus -kokeen. Jokainen ylioppilaskoe arvostellaan erikseen. Mikäli kokelas on saanut viidessä ylioppilaskokeessa hyväksytyn arvosanan tietyin lisäehdoin (ks. ylioppilastutkinto), hän on suorittanut ylioppilastutkinnon ja hänestä tulee ylioppilas.